Απόφαση του Δικαστηρίου (πρώτο τμήμα) της 6ης Ιουλίου 2023 – RQ κατά Συμβουλίου και Επιτροπής
(Υπόθεση C-7/22 P) (1)
«Αίτηση αναιρέσεως – Αγωγή αποζημιώσεως – Οικονομική και νομισματική πολιτική – Αναδιάρθρωση του ελληνικού δημοσίου χρέους – Συμμετοχή του ιδιωτικού τομέα – Ζημία συνιστάμενη στη μείωση της ονομαστικής αξίας των νέων κρατικών ομολόγων σε σχέση με την αξία των ακυρωθέντων – Δηλώσεις των αρχηγών κρατών και κυβερνήσεων της ζώνης του ευρώ και των θεσμικών οργάνων της Ευρωπαϊκής Ένωσης – Αποφάσεις της Ευρωομάδας – Άτυπος και διακυβερνητικός χαρακτήρας της Ευρωομάδας – Εξωσυμβατική ευθύνη της Ένωσης – Καταλογισμός της ζημίας»
1.      Αγωγή αποζημιώσεως – Αντικείμενο – Αγωγή αποζημιώσεως λόγω ζημίας αποδιδόμενης στην Ένωση – Κοινή δήλωση των αρχηγών κρατών ή κυβερνήσεων της ζώνης του ευρώ και των θεσμικών οργάνων της Ένωσης που υιοθετήθηκε στο πλαίσιο της αναδιάρθρωσης του ελληνικού δημοσίου χρέους – Μέτρα με σκοπό τη συμμετοχή ιδιωτών πιστωτών – Το οικείο κράτος μέλος δεν έχει νομικά δεσμευτική υποχρέωση να προβλέψει τέτοια συμμετοχή – Προθεσμία ασκήσεως προσφυγής
(Άρθρο 3 ΣΕΕ· άρθρα 119 και 340, εδ. 2, ΣΛΕΕ)
(βλ. σκέψη 62)
2.      Αγωγή αποζημιώσεως – Αντικείμενο – Αγωγή αποζημιώσεως λόγω ζημίας προκληθείσας από την Ευρωομάδα – Άτυπο διακυβερνητικό όργανο – Απουσία ιδίων αρμοδιοτήτων – Απουσία ιδιότητας θεσμικού οργάνου ή οργανισμού της Ένωσης – Απαράδεκτο
(Άρθρα 3 και 13 § 1, ΣΕΕ· άρθρα 119 § 2, 137 και 340, εδ. 2 ΣΛΕΕ· πρωτόκολλο αριθ. 14 που έχει προσαρτηθεί στις Συνθήκες ΕΕ και ΛΕΕ, άρθρο 1)
(βλ. σκέψεις 64, 66-68)
3.      Αγωγή αποζημιώσεως – Αντικείμενο – Αγωγή αποζημιώσεως λόγω ζημίας αποδιδόμενης στην Ένωση – Προσφυγή-αγωγή ασκηθείσα κατόπιν πολιτικών συμφωνιών που συνήφθησαν εντός της Ευρωομάδας – Καθήκον της Επιτροπής να επιβλέπει την εφαρμογή του δικαίου της Ένωσης κατά τη σύναψη τέτοιων συμφωνιών – Περιεχόμενο
(Άρθρο 17 § 1, ΣΕΕ· άρθρο 340, εδ. 2, ΣΛΕΕ· πρωτόκολλο αριθ. 14 που έχει προσαρτηθεί στις Συνθήκες ΕΕ και ΛΕΕ, άρθρο 1)
(βλ. σκέψεις 71, 72)
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Η RQ φέρει, πέραν των δικαστικών εξόδων της, τα έξοδα στα οποία υποβλήθηκαν το Συμβούλιο της Ευρωπαϊκής Ένωσης και η Ευρωπαϊκή Επιτροπή.
1 ΕΕ C 119 της 14.3.2022.